
ประกาศเทศบาลตำบลแหลมสัก

เรื่อง  สอบราคาจ้างเหมาก่อสร้างศาลาอเนกประสงค์ (บ้านต้นบก) ครั้งที่ 2
  ณ  หมู่ที่ 3  ตำบลแหลมสัก  อำเภออ่าวลึก  จังหวัดกระบี่
……………………………………………………………….

      

ด้วยเทศบาลตำบลแหลมสัก   อำเภออ่าวลึก  จังหวัดกระบี่    มีความประสงค์จะสอบราคา    
ก่อสร้างศาลาอเนกประสงค์ (บ้านต้นบก) กว้าง 8 เมตร ยาว 16 เมตร จำนวน 1 แห่ง  ตามแบบแปลนเทศบาลตำบลแหลมสัก  แบบเลขที่ 6/2559   ณ หมู่ที่ 3 ตำบลแหลมสัก อำเภออ่าวลึก  จังหวัดกระบี่


ราคากลางงานก่อสร้างในการสอบราคาครั้งนี้รวมเป็นเงินทั้งสิ้น 998,000.- บาท (เงินเก้าแสนเก้า-หมื่นแปดพันบาทถ้วน)  

ผู้มีสิทธิเสนอราคาจะต้องมีคุณสมบัติ ดังต่อไปนี้  
                     1.  เป็นนิติบุคคลหรือบุคคลธรรมดา ผู้มีอาชีพรับจ้างงานที่สอบราคาจ้างดังกล่าว (ซึ่งมีผลงานประเภทเดียวกันในวงเงินไม่น้อยกว่า 450,000.- บาท)


2.  ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ หรือหน่วยการบริหารราชการส่วนท้องถิ่น และได้แจ้งเวียนชื่อแล้ว


3.  ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย   เว้นแต่                  รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
4.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาล

ตำบลแหลมสัก ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้


5.  ผู้เสนอราคาจะต้องมีหลักฐานการเป็นตัวแทนจำหน่าย ผู้แทนจำหน่าย ผู้ประกอบหรือผู้ผลิตรถยนต์มาแสดงด้วย
6.  ต้องเป็นผู้ที่ได้ลงทะเบียนในระบบอิเล็กทรอนิกส์ของกรมบัญชีกลาง ที่เว็บไซต์ศูนย์รวมข้อมูลจัดซื้อจัดจ้างภาครัฐ 

7. ไม่เป็นผู้ที่อยู่ในฐานะผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ  ตามประกาศคณะกรรมการ ป.ป.ช. เรื่องหลักเกณฑ์และวิธีการจัดทำและแสดงบัญชีรายการรับจ่ายของโครงการที่บุคคลหรือนิติบุคคลเป็นคู่สัญญากับหน่วยงานของรัฐ พ.ศ. 2554 และแก้ไขเพิ่มเติม( ฉบับที่ 2 ) พ.ศ. 2554

                    ทั้งนี้ ผู้เสนอราคาที่ได้รับคัดเลือกให้เป็นผู้ชนะการประมูลราคาและหากมีการทำสัญญากับเทศบาลตำบลแหลมสัก  ต้องจัดทำบัญชีแสดงรายรับรายจ่ายและยื่นต่อกรมสรรพากร และต้องรับจ่ายเงินผ่านบัญชีธนาคาร เว้นแต่การรับจ่ายเงินแต่ละครั้ง ซึ่งมีมูลค่าไม่เกินสามหมื่นบาท อาจรับจ่ายเป็นเงินสดก็ได้ ตามประกาศคณะกรรมการ ป.ป.ช. เรื่องหลักเกณฑ์และวิธีการจัดทำและแสดงบัญชีรายการรับจ่ายของโครงการที่บุคคลหรือนิติบุคคลเป็นคู่สัญญา
/ กำหนด...

กำหนดดูสถานที่ก่อสร้าง ในวันที่ 8 มิถุนายน 2559 ระหว่างเวลา 09.30 น. ถึงเวลา 10.30 น.     ณ  สำนักงานเทศบาลตำบลแหลมสัก  และกำหนดรับฟังคำชี้แจงรายละเอียดเพิ่มเติมในวันที่ 8 มิถุนายน 2559 เวลา 11.00 น. เป็นต้นไป
กำหนดยื่นซองสอบราคาตั้งแต่วันที่ 27 พฤษภาคม 2559 – 9 มิถุนายน 2559  ณ  สำนักงานเทศบาลตำบลแหลมสัก    ในวันเวลาราชการ และวันที่ 10 มิถุนายน 2559 เวลา 14.00 น. – 15.00 น. ณ ศูนย์รวมข้อมูลข่าวสารการจัดซื้อจัดจ้างที่ว่าการอำเภออ่าวลึก  
คณะกรรมการเปิดซองตรวจสอบคุณสมบัติผู้เสนอราคาในวันที่ 13 มิถุนายน 2559  ตั้งแต่เวลา 13.30 น. เป็นต้นไป  ณ ศูนย์รวมข้อมูลข่าวสารการจัดซื้อจัดจ้าง  ที่ว่าการอำเภออ่าวลึก
กำหนดประกาศรายชื่อผู้เข้าเสนอราคาที่ผ่านการตรวจสอบคุณสมบัติในวันที่ 13 มิถุนายน 2559  เวลา 14.30 น. เป็นต้นไป  ณ ศูนย์รวมข้อมูลข่าวสารการจัดซื้อจัดจ้าง  ที่ว่าการอำเภออ่าวลึก
คณะกรรมการเปิดซองสอบราคาในวันที่ 13 มิถุนายน 2559  ตั้งแต่เวลา 15.00 น. เป็นต้นไป    ณ ศูนย์รวมข้อมูลข่าวสารการจัดซื้อจัดจ้างที่ว่าการอำเภออ่าวลึก
ผู้สนใจติดต่อขอซื้อเอกสารสอบราคาในราคาชุดละ 1,000.- บาท (เงินหนึ่งพันบาทถ้วน) ได้ที่สำนักงานเทศบาลตำบลแหลมสัก อำเภออ่าวลึก จังหวัดกระบี่ ระหว่างวันที่ 27 พฤษภาคม 2559 – 9 มิถุนายน 2559  หรือสอบถามรายละเอียดทางโทรศัพท์หมายเลข 0-7568-5081  ในวันและเวลาราชการ 
ประกาศ  ณ  วันที่   27   เดือน  พฤษภาคม   พ.ศ. 2559
(นายกมล  บุญธีระเลิศ)
นายกเทศมนตรีตำบลแหลมสัก

เอกสารสอบราคาจ้าง เลขที่  2/2559
โครงการจ้างเหมาก่อสร้างศาลาอเนกประสงค์ (บ้านต้นบก) ครั้งที่ 2
ตามประกาศเทศบาลตำบลแหลมสัก
ลงวันที่   27   พฤษภาคม   2559
……………………………………………………



สำนักงานเทศบาลตำบลแหลมสัก  ซึ่งต่อไปนี้เรียกว่า “เทศบาลตำบลแหลมสัก” มีความประสงค์   จะทำการสอบราคาจ้างเหมาก่อสร้างศาลาอเนกประสงค์ (บ้านต้นบก) กว้าง 8 เมตร ยาว 16 เมตร จำนวน 1 แห่ง  ตามแบบแปลนเทศบาลตำบลแหลมสัก  แบบเลขที่ 6/2559   ณ หมู่ที่ 3 ตำบลแหลมสัก อำเภออ่าวลึก  จังหวัดกระบี่
โดยมีรายละเอียดและเงื่อนไขดังต่อไปนี้
1. เอกสารแนบท้ายเอกสารสอบราคา
1.1 แบบรูปรายละเอียด
1.2 แบบใบเสนอราคา
1.3 แบบสัญญาจ้าง
1.4 แบบหนังสือค้ำประกัน 
(1) หลักประกันสัญญา
1.5 บทนิยาม
(1) ผู้เสนอราคาที่มีผลประโยชน์ร่วมกัน
(2) การขัดขวางการแข่งขันราคาอย่างเป็นธรรม
1.6 แบบบัญชีเอกสาร
(1) บัญชีเอกสารส่วนที่ 1

(2) บัญชีเอกสารส่วนที่ 2

2. คุณสมบัติของผู้เสนอราคา
                 
     2.1 ผู้เสนอราคาต้องเป็นผู้มีอาชีพรับจ้างงานที่สอบราคาจ้าง 


     2.2 ผู้เสนอราคาต้องไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่น และได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้ นิติบุคคลหรือบุคคลอื่นเป็นผู้ทิ้งงานตามระเบียบของทางราชการ
   2.3 ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น ณ วันประกาศ
สอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ตามข้อ 1.5
               
   2.4 ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน   ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

                
   2.5 ผู้เสนอราคาต้องเป็นนิติบุคคลหรือบุคคลธรรมดาและมีผลงานประเภทเดียวกันกับที่สอบราคาจ้างในวงเงินไม่น้อยกว่า 450,000.- บาท (เงินสี่แสนห้าหมื่นบาทถ้วน) และเป็นผลงานที่เป็นคู่สัญญาโดยตรงกับวนราชการหน่วยงานตามกฎหมาย  ว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น  รัฐวิสาหกิจ หรือหน่วยงานเอกชนที่เทศบาลตำบลแหลมสักเชื่อถือ

3. หลักฐานการเสนอราคา
    ผู้เสนอราคาจะต้องเสนอราคาเอกสารหลักฐานยื่นมาพร้อมกับซองใบเสนอราคา โดยแยก

ไว้นอกซองใบเสนอราคาเป็น  2  ส่วน คือ


    3.1 ส่วนที่ 1 อย่างน้อยต้องมีเอกสารดังต่อไปนี้
    (1) ในกรณีผู้เสนอราคาเป็นนิติบุคคล
   (ก) ห้างหุ้นส่วนสามัญหรือห้างหุ้นส่วนจำกัด ให้ยื่นสำเนาหนังสือรับรองการจด
ทะเบียนนิติบุคคล  บัญชีรายชื่อหุ้นส่วนผู้จัดการ  ผู้มีอำนาจควบคุม พร้อมรับรองสำเนาถูกต้อง
   (ข) บริษัทจำกัดหรือบริษัทมหาชนจำกัด ให้ยื่นสำเนาหนังสือรับรองการจดทะเบียน
นิติบุคคล  หนังสือบริคณห์สนธิ  บัญชีรายชื่อกรรมการผู้จัดการ  ผู้มีอำนาจควบคุม  และบัญชีผู้ถือหุ้นรายใหญ่พร้อมรับรองสำเนาถูกต้อง
    (2)  ในกรณีผู้เสนอราคาเป็นบุคคลธรรมดาหรือคณะบุคคลที่มิใช่นิติบุคคล ให้ยื่นสำเนา

บัตรประจำตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี)   สำเนาบัตรประจำตัวประชาชนของผู้เป็นหุ้นส่วน พร้อมทั้งรับรองสำเนาถูกต้อง
    (3)  ในกรณีผู้เสนอราคาเป็นผู้เสนอราคาร่วมกันในฐานะเป็นผู้ร่วมค้าให้ยื่นสำเนาสัญญา

ของการเข้าร่วมค้า  สำเนาบัตรประจำตัวประชาชนของผู้ร่วมค้า  และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทยก็ให้ยื่นเอกสารตามที่ระบุไว้ใน (1)

    (4)  บัญชีเอกสารส่วนที่ 1 ทั้งหมดที่ได้ยื่นพร้อมกับซองใบเสนอราคาตามแบบในข้อ 1.6 (1)

    3.2 ส่วนที่ 2  อย่างน้อยต้องมีเอกสารดังต่อไปนี้
                              (1) หนังสือมอบอำนาจซึ่งปิดอากรแสตมป์ตามกฎหมาย ในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน
                               (2) สำเนาหนังสือรับรองผลงานก่อสร้าง พร้อมทั้งรับรองสำเนาถูกต้อง (ให้ใช้กรณีที่มีการกำหนดผลงานตามข้อ 2.5 เท่านั้น)

                               (3) บัญชีรายการก่อสร้าง (หรือใบแจ้งปริมาณงาน) ซึ่งจะต้องแสดงรายการวัสดุอุปกรณ์  ค่าแรงงาน  ภาษีประเภทต่างๆ  รวมทั้งกำไรไว้ด้วย
                               (4) บัญชีเอกสารส่วนที่ 2 ทั้งหมดที่ได้ยื่นพร้อมกับซองใบเสนอราคาตามแบบในข้อ1.6(2) 

                 4.  การเสนอราคา
    
    4.1 ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้โดยไม่มีเงื่อนไขใดๆ ทั้งสิ้น  และจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจน จำนวนเงินที่เสนอราคาจะต้องระบุตรงกันทั้งตัวเลขและตัวหนังสือ โดยไม่มีการขูด ลบ หรือแก้ไข หากมีการขูดลบ ตก เติม แก้ไข เปลี่ยนแปลง จะต้องลงลายมือชื่อผู้เสนอราคา พร้อมประทับตรา (ถ้ามี) กำกับไว้ด้วยทุกแห่ง
                         4.2 ผู้เสนอราคาจะต้องกรอกปริมาณวัสดุและราคาในบัญชีรายการก่อสร้างให้ครบถ้วน ในการเสนอราคาให้เสนอเป็นเงินบาทและเสนอราคาเพียงราคาเดียว โดยเสนอราคารวมและหรือราคาต่อหน่วยและหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง  ทั้งนี้ราคารวมที่เสนอจะต้องตรงกันทั้งตัวเลขและตัวหนังสือ  ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ โดยคิดราคารวมทั้งสิ้นซึ่งรวมค่าภาษีมูลค่าเพิ่มและภาษีอากรอื่น และค่าใช้จ่ายทั้งปวงไว้ด้วยแล้ว


          ราคาที่เสนอจะต้องเสนอกำหนดยืนราคาไม่น้อยกว่า 130 วัน  นับแต่วันเปิดซองใบเสนอราคาโดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้ และจะถอนการเสนอราคามิได้

   4.3  ผู้เสนอราคาจะต้องเสนอกำหนดเวลาดำเนินการก่อสร้างแล้วเสร็จโครงการก่อสร้างศาลาอเนกประสงค์ (บ้านต้นบก)  ไม่เกิน 120 วันนับถัดจากวันลงนามในสัญญาจ้าง หรือวันที่รับหนังสือแจ้งจากเทศบาลตำบลแหลมสักให้เริ่มทำงาน

4.4 การยื่นซองสอบราคา  ผู้เสนอราคาควรตรวจดูร่างสัญญา แบบรูป และรายละเอียดฯลฯ      ให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา

 4.5 ผู้เสนอราคาจะต้องยื่นซองใบเสนอราคาที่ปิดผนึกเรียบร้อยจ่าหน้าซองถึงประธาน
กรรมการเปิดซองสอบราคาโดยระบุไว้ที่หน้าซองว่า  “ใบเสนอราคาตามเอกสารสอบราคาจ้าง เลขที่ 2/2559 
ก่อสร้างศาลาอเนกประสงค์ (บ้านต้นบก)”  ยื่นต่อเจ้าหน้าที่รับซองสอบราคาตั้งแต่วันที่ 27 พฤษภาคม 2559 – 9 มิถุนายน 2559 ในวันเวลาราชการ ณ สำนักงานเทศบาลตำบลแหลมสักและวันที่ 10 มิถุนายน 2559 เวลา 14.00 – 15.00 น.  ณ ศูนย์รวมข้อมูลข่าวสารการจัดซื้อจัดจ้างที่ว่าการอำเภออ่าวลึก 


  เมื่อพ้นเวลายื่นซองสอบราคาแล้วจะไม่รับซองสอบราคาโดยเด็ดขาด


  คณะกรรมการเปิดซองพิจารณาผลการสอบราคาจะดำเนินการตรวจสอบคุณสมบัติของผู้เสนอราคาแต่ละรายว่าเป็นผู้เสนอราคาที่มีผลประโยชน์ร่วมกันกับผู้เสนอราคารายอื่นตามข้อ 1.5(1)  ณ วันประกาศสอบราคาหรือไม่ และประกาศรายชื่อผู้เสนอราคาที่มีสิทธิได้รับการคัดเลือกก่อนการเปิดซองใบเสนอราคา
  หากปรากฏต่อคณะกรรมการพิจารณาผลการสอบราคาก่อน หรือในขณะที่มีการเปิดซองใบเสนอราคาว่ามีผู้เสนอราคากระทำการอันเป็นการขัดขวางการแข่งขันราคาอย่างเป็นธรรมตามข้อ1.5(2) และคณะกรรมการฯ เชื่อว่ามีการกระทำอันเป็นการขัดขวางการแข่งขันราคาอย่างเป็นธรรม คณะกรรมการฯ จะตัดรายชื่อผู้เสนอราคารายนั้นออกจากการเป็นผู้เสนอราคาและประกาศรายชื่อผู้เสนอราคาที่มีสิทธิได้รับการคัดเลือก และเทศบาลตำบลแหลมสักจะพิจารณาลงโทษผู้เสนอราคาดังกล่าวเป็นผู้ทิ้งงาน เว้นแต่คณะกรรมการฯ จะวินิจฉัยได้ว่าผู้เสนอราคารายนั้นเป็นผู้ที่ให้ความร่วมมือเป็นประโยชน์ต่อการพิจารณาของทางราชการและมิได้เป็นผู้ริเริ่มให้มีการกระทำดังกล่าว


  ผู้เสนอราคาที่ถูกตัดรายชื่อออกจากการเป็นผู้เสนอราคาเพราะเหตุเป็นผู้เสนอราคาที่มีผลประโยชน์ร่วมกันกับผู้เสนอราคารายอื่น  ณ วันประกาศสอบราคา หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม อาจอุทธรณ์คำสั่งดังกล่าวต่อผู้ว่าราชการจังหวัดภายใน  3 วันนับแต่วันที่ได้รับแจ้งจากคณะกรรมการพิจารณาผลการสอบราคา  การวินิจฉัยอุทธรณ์ของผู้ว่าราชการจังหวัดให้ถือเป็นที่สุด


  คณะกรรมการเปิดซองจะเปิดซองใบเสนอราคาของผู้เสนอราคาที่มีสิทธิได้รับการคัดเลือกดังกล่าวข้างต้น ณ  ศูนย์รวมข้อมูลข่าวสารการจัดซื้อจัดจ้างที่ว่าการอำเภออ่าวลึกในวันที่ 13 มิถุนายน 2559   ตั้งแต่เวลา 15.00 น. เป็นต้นไป


  การยื่นอุทธรณ์ตามวรรค 5 ย่อมไม่เป็นเหตุให้มีการขยายระยะเวลาการเปิดซองใบเสนอราคา เว้นแต่ผู้ว่าราชการจังหวัดพิจารณาเห็นว่า การขยายระยะเวลาดังกล่าวจะเป็นประโยชน์แก่ทางราชการอย่างยิ่ง และในกรณีที่ผู้ว่าราชการจังหวัดพิจารณาเห็นด้วยกับคำคัดค้านของผู้อุทธรณ์ และเห็นว่าการยกเลิกการเปิดซองใบเสนอราคาที่ได้ดำเนินการไปแล้วจะเป็นประโยชน์แก่ทางราชการอย่างยิ่ง ให้ผู้ว่าราชการจังหวัดมีอำนาจยกเลิกการเปิดซองใบเสนอราคาดังกล่าวได้
        5. หลักเกณฑ์และสิทธิในการพิจารณาราคา
    5.1 ในการสอบราคาครั้งนี้ เทศบาลตำบลแหลมสักจะพิจารณาตัดสินด้วยราคารวม 
    5.2 หากผู้เสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐานการเสนอราคาไม่ถูกต้องหรือไม่ครบถ้วนตามข้อ 3  หรือยื่นซองสอบราคาไม่ถูกต้องตามข้อ 4  คณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดหรือผิดหลงเพียงเล็กน้อย หรือผิดแผกไปจากเงื่อนไขของเอกสารสอบราคาในส่วนที่มิใช่สาระสำคัญ  ทั้งนี้เฉพาะในกรณีที่พิจารณาเห็นว่าเป็นประโยชน์ต่อเทศบาลตำบลแหลมสักเท่านั้น

    5.3 เทศบาลตำบลแหลมสัก สงวนสิทธิไม่พิจารณาราคาผู้เสนอราคา  โดยไม่มีการผ่อนผัน 
ในกรณีดังต่อไปนี้
  (1) ไม่ปรากฏชื่อผู้เสนอราคารายนั้น ในบัญชีรับเอกสารสอบราคาหรือในหลักฐาน
การรับเอกสารสอบราคาของเทศบาลตำบลแหลมสัก
  (2) ไม่กรอกชื่อนิติบุคคล บุคคลธรรมดา หรือลงลายมือชื่อผู้เสนอราคาอย่างหนึ่งอย่างใด หรือทั้งหมดในใบเสนอราคา
  (3) เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญ หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น 
  (4) ราคาที่เสนอมีการขูด ลบ ตก เติม แก้ไข  เปลี่ยนแปลงโดยผู้เสนอราคามิได้ลงลาย
มือชื่อ พร้อมทั้งประทับตรา (ถ้ามี) กำกับไว้
   5.4 ในการตัดสินการสอบราคาหรือในการทำสัญญา คณะกรรมการเปิดซองสอบราคา 

หรือเทศบาลตำบลแหลมสัก มีสิทธิให้ผู้เสนอราคาชี้แจงข้อเท็จจริง  สภาพฐานะ หรือข้อเท็จจริงอื่นใดที่เกี่ยวข้องกับ  ผู้เสนอราคาได้  เทศบาลตำบลแหลมสักมีสิทธิที่จะไม่รับราคา หรือไม่ทำสัญญาหากหลักฐาน ดังกล่าวไม่มีความเหมาะสม หรือไม่ถูกต้อง
   5.5 เทศบาลตำบลแหลมสักทรงไว้ซึ่งสิทธิที่จะไม่รับราคาต่ำสุดหรือราคาหนึ่งราคาใด หรือราคาที่เสนอทั้งหมดก็ได้ และอาจพิจารณาเลือกจ้างในจำนวน หรือขนาด หรือเฉพาะรายการหนึ่งรายการใด หรืออาจยกเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณา ทั้งนี้เพื่อประโยชน์ของทาง   ราชการเป็นสำคัญ และให้ถือว่าการตัดสินของเทศบาลตำบลแหลมสักเป็นเด็ดขาด   ผู้เสนอราคาจะเรียกร้องค่าเสียหายใดๆ มิได้ รวมทั้งเทศบาลตำบลแหลมสักจะพิจารณายกเลิกการสอบราคา และลงโทษผู้เสนอราคาเสมือนผู้ทิ้งงานไม่ว่าจะเป็นผู้เสนอราคาได้รับการคัดเลือกหรือไม่ก็ตาม หากมีเหตุผลที่เชื่อได้ว่าการเสนอราคากระทำการโดยไม่สุจริต หรือมีการเสนอเอกสารอันเป็นเท็จ หรือใช้ชื่อบุคคลธรรมดาหรือนิติบุคคลอื่นมาเสนอราคาแทน  เป็นต้น


   ในกรณีที่ผู้เสนอราคาต่ำสุดเสนอราคาต่ำจนคาดหมายได้ว่าไม่อาจดำเนินงานตามสัญญาได้ คณะกรรมการพิจารณาผลการสอบราคาหรือเทศบาลตำบลแหลมสักจะให้ผู้เสนอราคานั้นชี้แจงและแสดงหลักฐานที่ทำให้เชื่อได้ว่าผู้เสนอราคาสามารถดำเนินงานตามสอบราคาได้ให้เสร็จสมบูรณ์ หากคำชี้แจงไม่เป็นที่รับฟังได้ เทศบาลตำบลแหลมสักมีสิทธิที่จะไม่รับราคาของผู้เสนอราคารายนั้น
   5.6 ในกรณีที่ปรากฏข้อเท็จจริงภายหลังจากการเปิดซองสอบราคาว่า   ผู้เสนอราคาที่มีสิทธิได้รับการคัดเลือกตามที่ได้ประกาศรายชื่อไว้ตามข้อ 4.5 เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น  ณ วันประกาศสอบราคา หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรมตาม ข้อ 1.5 เทศบาลตำบลแหลมสักมีสิทธิที่จะตัดรายชื่อผู้เสนอราคาที่มีสิทธิได้รับการ                 คัดเลือกดังกล่าวออกจากประกาศรายชื่อตามข้อ 4.5  และเทศบาลตำบลแหลมสักจะพิจารณาลงโทษผู้เสนอราคารายนั้นเป็นผู้ทิ้งงาน


   ในกรณีนี้ หากผู้ว่าราชการจังหวัดพิจารณาเห็นว่าการยกเลิกการเปิดซองใบเสนอราคาที่ได้  ดำเนินการไปแล้วจะเป็นประโยชน์แก่ทางราชการอย่างยิ่ง  ผู้ว่าราชการจังหวัดมีอำนาจยกเลิกการเปิดซองใบเสนอราคาดังกล่าวได้
6.  การทำสัญญาจ้าง
    
     ผู้ชนะการสอบราคาจะต้องทำสัญญาจ้างตามแบบสัญญาดังระบุไว้ในข้อ 1.3   กับเทศบาลตำบลแหลมสัก ภายใน 7 วัน นับถัดจากวันที่ได้รับแจ้ง และจะต้องวางหลักประกันสัญญาเป็นจำนวนเงินเท่ากับร้อยละ 5 ของราคาค่าจ้างที่สอบราคาได้ ให้เทศบาลตำบลแหลมสักยึดถือไว้ในขณะที่ทำสัญญาโดยใช้หลักประกันอย่างหนึ่งอย่างใด  ดังต่อไปนี้ 
/ เงินสด...

      6.1 เงินสด
      6.2 เช็คที่ธนาคารสั่งจ่ายให้แก่เทศบาลตำบลแหลมสัก โดยเป็นเช็คลงวันที่ที่ทำสัญญาหรือก่อนหน้านั้นไม่เกิน 3 วันทำการของทางราชการ
      6.3 หนังสือค้ำประกันของธนาคารภายในประเทศ ตามหนังสือค้ำประกันดังระบุในข้อ 1.4(1) 

     
      6.4 พันธบัตรรัฐบาลไทย
      หลักประกันนี้จะคืนให้โดยไม่มีดอกเบี้ยภายใน 15 วัน นับถัดจากวันที่ผู้ชนะการสอบราคา (ผู้รับจ้าง)  พ้นจากข้อผูกพันตามสัญญาจ้างแล้ว

7. ค่าจ้างและการจ่ายเงิน
งวดที่ 1 
เป็นจำนวนเงินในอัตราร้อยละ 30 ของค่าจ้าง เมื่อผู้รับจ้างได้ปฏิบัติงาน งานปรับ
พื้นที่ งานฐานราก งานเสาตอม่อ งานคาน และงานพื้น   ตามแบบแปลนเทศบาลตำบลแหลมสัก แบบเลขที่ 6/2559  ให้แล้วภายใน 45 วัน


     งวดที่ 2 
เป็นจำนวนเงินในอัตราร้อยละ 40 ของค่าจ้าง เมื่อผู้รับจ้างได้ปฏิบัติงาน งานเสา งานโครงหลังคา งานมุงหลังคา งานปิดหน้าจั่วเชิงชาย งานก่ออิฐ งานฉาบปูน และงานปูกระเบื้องพื้นและผนัง   ตามแบบแปลนเทศบาลตำบลแหลมสัก แบบเลขที่ 6/2559  ให้แล้วภายใน 45 วัน


     งวดที่ 3 
เป็นจำนวนเงินในอัตราร้อยละ 30 ของค่าจ้าง เมื่อผู้รับจ้างได้ปฏิบัติงาน งานระบบไฟฟ้า งานทาสี งานติดตั้งประตู งานสุขภัณฑ์ งานระบบสุขาภิบาล และติดตั้งป้ายโครงการ   ตามแบบแปลนเทศบาลตำบลแหลมสัก แบบเลขที่ 6/2559  ได้แล้วเสร็จเรียบร้อยครบถ้วนตามสัญญาจ้าง รวมทั้งทำสถานที่ก่อสร้างให้สะอาดเรียบร้อยให้แล้วเสร็จภายใน 30 วัน
8.  อัตราค่าปรับ
                ค่าปรับตามแบบสัญญาจ้างตามข้อ 17  กำหนดในอัตราร้อยละ 0.10 ของค่าจ้างตามสัญญาต่อวัน
9.  การรับประกันความชำรุดบกพร่อง
            ผู้ชนะการสอบราคาซึ่งได้ทำข้อตกลงเป็นหนังสือ หรือทำสัญญาจ้างตามแบบระบุในข้อ  

1.3 แล้วแต่กรณี จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า 2  ปี นับจากวันที่ “เทศบาลตำบลแหลมสัก” ได้รับมอบงาน โดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน 30 วัน นับถัดจากวันที่ได้รับแจ้งการชำรุดบกพร่อง
10.  ข้อสงวนสิทธิในการเสนอราคาและอื่น ๆ 
       10.1  เงินค่าจ้างสำหรับงานจ้างครั้งนี้  ตั้งจ่ายตามเทศบัญญัติ เรื่องงบประมาณรายจ่าย ประจำปีงบประมาณ พ.ศ. 2559 แผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน หมวดค่าที่ดินและสิ่งก่อสร้าง ประเภทอาคารต่างๆ โครงการก่อสร้างศาลาอเนกประสงค์ (บ้านต้นบก)  ตั้งไว้เป็นเงิน 998,000.- บาท
    
ราคากลางของงานก่อสร้างในการสอบราคาครั้งนี้เป็นเงิน 998,000.- บาท (เงินเก้าแสน-เก้าหมื่นแปดพันบาทถ้วน)

10.2 เมื่อเทศบาลตำบลแหลมสัก ได้คัดเลือกผู้เสนอราคารายใดให้เป็นผู้รับจ้าง และได้ตกลงจ้าง
ตามสอบราคาจ้างแล้ว  ถ้าผู้รับจ้างจะต้องนำสิ่งของมาเพื่องานจ้างดังกล่าวเข้ามาจากต่างประเทศและของนั้นจะ
ต้องนำเข้ามาทางเรือในเส้นทางที่มีเรือไทยเดินอยู่และสามารถให้บริการรับขนได้ตามที่รัฐมนตรีว่าการกระทรวง
คมนาคมประกาศกำหนด ผู้เสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชยนาวี ดังนี้ 
/ (1) แจ้งการสั่ง...
- 6 -

(1) แจ้งการสั่ง หรือนำสิ่งของดังกล่าวเข้ามาจากต่างประเทศ ต่อสำนักงานคณะกรรมการ
ส่งเสริมการพาณิชยนาวีภายใน 7 วัน  นับถัดจากวันที่ผู้รับจ้างสั่งหรือซื้อของจากต่างประเทศเว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้
(2) จัดการให้สิ่งของดังกล่าวบรรทุก โดยเรือไทยหรือเรือที่มีสิทธิเช่นเดียวกับเรือไทยจาก
ต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการส่งเสริมการพาณิชยนาวี            ให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้
(3) ในกรณีที่ไม่ปฏิบัติตาม  (1)  หรือ  (2)   ผู้รับจ้างจะต้องรับผิดตามกฎหมายว่าด้วยการ
ส่งเสริมการพาณิชยนาวี
10.3 ผู้เสนอราคาซึ่งเทศบาลตำบลแหลมสัก ได้คัดเลือกแล้วไม่ไปทำสัญญาหรือข้อตกลงภาย
ในเวลาที่ทางราชการกำหนดตามระบุในข้อ 6 เทศบาลตำบลแหลมสักอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งพิจารณาให้เป็นผู้ทิ้งงานตามระเบียบของทางราชการ
10.4 เทศบาลตำบลแหลมสักสงวนสิทธิที่จะแก้ไขเพิ่มเติมเงื่อนไขหรือข้อกำหนดในแบบสัญญา
ให้เป็นไปตามความเห็นของสำนักงานอัยการสูงสุด (ถ้ามี)
11.  มาตรฐานฝีมือช่าง
 เมื่อเทศบาลตำบลแหลมสักได้คัดเลือกผู้เสนอราคารายใดให้เป็นผู้รับจ้างงานและได้ตกลงจ้างก่อสร้างตามประกาศนี้แล้ว  ผู้เสนอราคาจะต้องตกลงว่าในการปฏิบัติงานก่อสร้างดังกล่าว ผู้เสนอราคาจะต้องมีและใช้ผู้ผ่านการทดสอบมาตรฐานฝีมือช่างจากผู้มีวุฒิบัตรระดับ ปวช. ปวส. และ ปวท.หรือเทียบเท่าจากสถาบันการศึกษาที่ ก.พ.รับรองให้เข้ารับราชการได้ในอัตราไม่ต่ำกว่าร้อยละ 10 ของแต่ละสาขาช่าง  แต่ต้องมีช่างจำนวนอย่างน้อย 1 คน ในแต่ละสาขาช่างดังต่อไปนี้
13.1 ช่างโยธา หรือช่างก่อสร้าง
12.  การปฏิบัติตามกฎหมายและระเบียบ
        ในระหว่างระยะเวลาการก่อสร้างผู้รับจ้างพึงปฏิบัติตามหลักเกณฑ์ที่กฎหมายและ

ระเบียบได้กำหนดไว้โดยเคร่งครัด
เทศบาลตำบลแหลมสัก
     (นางมัญชุสา  บุญชูวงศ์)
 วันที่   27   เดือน   พฤษภาคม   พ.ศ. 2559

